Paduja

Paduja arba Paduva () – miestas Italijoje, Veneto regione, to paties pavadinimo provincijos administracinis centras. Svarbus susisiekimo mazgas, kanalas jungia su Adrijos jūra. Išvystyta mašinų, chemijos, lengvoji, poligrafijos pramonė. Yra Bottaccini muziejus, romėnų pastatų liekanos, Šv. Antano bažnyčia (XIII a., muziejus), Šv. Jurgio oratorija (XIV a.).

2021 m. Paduvos bažnyčių ir koplyčių XIV a. freskos buvo UNESCO pripažintos kaip pasaulio paveldo objektas.

Istorija 
Paduja minima IV a. pr. m. e. kaip svarbus romėnų prekybos centras. XII a. miestas gavo komunos teises. XIII a. tapo amatų, prekybos centru. XV a., pirmaisiais nepriklausomybės, atsiskyrimo nuo Venecijos metais, buvo srities kultūros centras. Per Padują Veneciją pasiekė Renesansas. 1222 m. Padujoje įkurtas universitetas – antrasis po Bolonijos universiteto, vienas seniausių Europoje. 1592–1610 m. čia dirbo Galilėjas Galilėjus. Padujoje yra išlikę romėnų statinių – antkapinių paminklų, tiltų, amfiteatro bei forumo liekanų.

Sportas

Futbolas 
 Calcio Padova (futbolo klubas).
 Petrarca Padova (futbolo klubas).
 Stadio Euganeo, stadionas.

Šaltiniai 

Italijos miestai